รัฐบาลไทย-ข่าวทำเนียบรัฐบาล-ปลัดกระทรวงมหาดไทย เป็นประธานพิธีวางพวงมาลาถวายราชสักการะและพิธีทำบุญตักบาตรถวายพระราชกุศล เนื่องในวันนวมินทรมหาราช 13 ตุลาคม 2566
วันเสาร์ที่ 14 ตุลาคม 2566
14/10/2566
ปลัดกระทรวงมหาดไทย เป็นประธานพิธีวางพวงมาลาถวายราชสักการะและพิธีทําบุญตักบาตรถวายพระราชกุศล เนื่องในวันนวมินทรมหาราช 13 ตุลาคม 2566
ปลัดกระทรวงมหาดไทย เป็นประธานพิธีวางพวงมาลาถวายราชสักการะและพิธีทําบุญตักบาตรถวายพระราชกุศล เนื่องในวันนวมินทรมหาราช 13 ตุลาคม 2566
เมื่อวันที่ 13 ต.ค. 66 เวลา 06.00 น. ที่บริเวณลานอเนกประสงค์ กระทรวงมหาดไทย ด้านถนนราชบพิธ เขตพระนคร กรุงเทพฯ นายสุทธิพงษ์ จุลเจริญ ปลัดกระทรวงมหาดไทย เป็นประธานในพิธีวางพวงมาลาถวายราชสักการะ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันนวมินทรมหาราช 13 ตุลาคม 2566 โดยมี ดร.วันดี กุญชรยาคง จุลเจริญ นายกสมาคมแม่บ้านมหาดไทย นายพรพจน์ เพ็ญพาส นายสมคิด จันทมฤก นายชํานาญวิทย์ เตรัตน์ รองปลัดกระทรวงมหาดไทย นายประสพโชค อยู่สําราญ ที่ปรึกษาปลัดกระทรวงมหาดไทย นายสมภพ สมิตะสิริ ผู้ตรวจราชการกระทรวงมหาดไทย นายชัยวัฒน์ ชื่นโกสุม อธิบดีกรมการพัฒนาชุมชน นายพงศ์รัตน์ ภิรมย์รัตน์ อธิบดีกรมโยธาธิการและผังเมือง นายอรรษิษฐ์ สัมพันธรัตน์ อธิบดีกรมการปกครอง นายขจร ศรีชวโนทัย อธิบดีกรมส่งเสริมการปกครองท้องถิ่น นายไชยวัฒน์ จุนถิระพงศ์ อธิบดีกรมป้องกันและบรรเทาสาธารณภัย นายวสันต์ สุภาภา รองอธิบดีกรมที่ดิน นายมานิต ปานเอม ผู้ว่าการการประปานครหลวง นายวิลาศ เฉลยสัตย์ ผู้ว่าการการไฟฟ้านครหลวง นายจักรพงศ์ คําจันทร์ รองผู้ว่าการ (ปฏิบัติการ 2) รักษาการแทนผู้ว่าการการประปาส่วนภูมิภาค นายมงคล ตรีกิจจานนท์ รองผู้ว่าการการไฟฟ้าส่วนภูมิภาค นายชีระ วงศบูรณะ ผู้อํานวยการองค์การจัดการน้ําเสีย นายภาณุพล รัตนกาญจนภัทร รองประธานกรรมการองค์การตลาดทําการแทนผู้อํานวยการองค์การตลาด นางจิรวรรณ เพ็ญพาส ผศ.ดร.ศศิธร จันทมฤก นางกุลทรัพย์ ชื่นโกสุม นางจิณณารัชช์ สัมพันธรัตน์ นางกัญญา จุนถิระพงศ์ อุปนายกสมาคมแม่บ้านมหาดไทย พร้อมด้วยคณะผู้บริหารสํานักงานปลัดกระทรวงมหาดไทย กรม หน่วยงานรัฐวิสาหกิจในสังกัดกระทรวงมหาดไทย และภาคีเครือข่ายของกระทรวงมหาดไทย ร่วมในพิธีเป็นจํานวนมาก
ทั้งนี้ ตั้งแต่เวลา 05.30 น. หัวหน้าส่วนราชการระดับกรม หัวหน้าหน่วยงานรัฐวิสาหกิจ หัวหน้าหน่วยงานในสังกัดสํานักงานปลัดกระทรวงมหาดไทย นําข้าราชการ พนักงานรัฐวิสาหกิจ และภาคีเครือข่าย ร่วมวางพวงมาลาถวายราชสักการะเบื้องหน้าพระบรมฉายาลักษณ์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร กระทั่งเวลา 05.55 น. ดร.วันดี กุญชรยาคง จุลเจริญ นายกสมาคมแม่บ้านมหาดไทย นําคณะอุปนายกสมาคม และคณะกรรมการบริหารสมาคมแม่บ้านมหาดไทย วางพวงมาลาถวายราชสักการะ และในเวลา 06.00 น. นายสุทธิพงษ์ จุลเจริญ ปลัดกระทรวงมหาดไทย นําคณะผู้บริหารกระทรวงมหาดไทย ข้าราชการ พนักงาน เจ้าหน้าที่ และภาคีเครือข่าย วางพวงมาลาถวายราชสักการะ
จากนั้น นายสุทธิพงษ์ จุลเจริญ ปลัดกระทรวงมหาดไทย กล่าวน้อมรําลึกในพระมหากรุณาธิคุณ ความว่า เนื่องด้วยวันที่ 13 ตุลาคม 2566 เป็นวันแห่งการสวรรคตครบ 7 ปี หรือเรียกว่า “สัตตมวรรษ” ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยพระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้กําหนดชื่อวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ว่า “วันนวมินทรมหาราช” ตามที่รัฐบาลได้ขอพระราชทานพระมหากรุณา ซึ่งตลอดระยะเวลา 70 ปี แห่งการครองราชย์ ตั้งแต่พุทธศักราช 2489 ตราบจนกระทั่งเสด็จสวรรคต เมื่อพุทธศักราช 2559 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้ทรงดํารงมั่นอยู่ในทศพิธราชธรรม และทรงยึดมั่นในพระปฐมบรมราชโองการ “เราจะครองแผ่นดินโดยธรรม เพื่อประโยชน์สุขแห่งมหาชนชาวสยาม” อีกทั้งทรงพระวิริยอุตสาหะปฏิบัติบําเพ็ญพระราชกรณียกิจน้อยใหญ่นานัปการ ทรงริเริ่มโครงการด้านการพัฒนาชนบทหลากหลายโครงการ ทั้งโครงการที่เกี่ยวกับดิน น้ํา ป่าไม้ การประมง และการปศุสัตว์ อันเป็นปัจจัยพื้นฐานสําคัญสําหรับการประกอบอาชีพเกษตรกรรมและยังเป็นการวางรากฐานในการพัฒนาประเทศอย่างยั่งยืน ซึ่งด้วยพระวิสัยทัศน์อันกว้างไกล ยังผลทําให้ประเทศไทยมีโครงการอันเนื่องมาจากพระราชดําริ โครงการส่วนพระองค์ โครงการตามพระราชประสงค์ จํานวน 4,741 โครงการ และมีศูนย์การศึกษาการพัฒนาอันเนื่องมาจากพระราชดําริในทุกภูมิภาคของประเทศ ยังประโยชน์สุขแก่ประเทศชาติและอาณาประชาราษฎรมากมายเหลือคณานับ ได้แก่ พระราชกรณียกิจด้านการบริหารจัดการทรัพยากรน้ํา ด้านการบริหารจัดการทรัพยากรดิน ด้านการบริหารจัดการทรัพยากรป่าไม้ โครงการส่วนพระองค์สวนจิตรลดา ด้านการคมนาคม ด้านการแพทย์และการสาธารณสุข ด้านการศึกษา ด้านการศาสนา ด้านการอนุรักษ์และฟื้นฟูศิลปวัฒนธรรมไทย และด้านการเจริญพระราชไมตรีกับต่างประเทศ
นายสุทธิพงษ์ จุลเจริญ ปลัดกระทรวงมหาดไทย ได้กล่าวต่ออีกว่า หยาดพระเสโทอันเกิดจากการที่พระองค์ทรงทุ่มเทพระวรกายเพื่อประชาชน เปรียบเสมือนหยาดน้ําทิพย์ที่ชโลมผืนแผ่นดินและจิตใจของพสกนิกรให้ได้รับความร่มเย็น ตลอดจนทุกคราที่ชาติบ้านเมืองประสบความทุกข์ยากจากวิกฤตภัยต่าง ๆ พระองค์ได้พระราชทานพระบรมราชานุเคราะห์และพระราชทานแนวทางเพื่อคลี่คลายขจัดปัญหาให้ผ่านพ้นไปได้ด้วยดี นําความผาสุกมาสู่ประเทศและอาณาประชาราษฎรโดยถ้วนหน้า ทั้งทรงมีพระมหากรุณาธิคุณล้นเกล้าล้นกระหม่อมแก่อาณาประชาราษฎร โดยตลอดรัชสมัยของพระองค์ ทรงบําเพ็ญพระราชกรณียกิจน้อยใหญ่นานัปการ เพื่อความวิวัฒน์พัฒนาของชาติบ้านเมือง เป็นคุณประโยชน์อเนกอนันต์และยังความผาสุกร่มเย็นแก่ผองพสกนิกรชาวไทยจนกระทั่งพระเกียรติคุณเป็นที่แซ่ซ้องก้องประจักษ์ทั้งแก่ปวงชนชาวไทยและนานาอารยประเทศ
“แม้การเสด็จสวรรคต เมื่อวันที่ 13 ตุลาคม พุทธศักราช 2559 จะล่วงเลยมาจนถึงปัจจุบัน แต่พสกนิกรทุกหมู่เหล่ายังล้วนคํานึงถึงด้วยความสํานึกซาบซึ้งในพระมหากรุณาธิคุณอย่างไม่รู้ลืมเลือน เพื่อให้วันคล้ายวันสวรรคตเป็นวันแห่งการร่วมรําลึกและน้อมสํานึกในพระมหากรุณาธิคุณอันหาที่สุดมิได้แห่งพระมหากษัตริย์ผู้ทรงมีคุณูปการอันยิ่งใหญ่แก่แผ่นดิน และด้วยดวงจิตที่บริสุทธิ์ของข้าราชการ พนักงาน เจ้าหน้าที่ในสังกัดกระทรวงมหาดไทย สมาคมแม่บ้านมหาดไทย และภาคีเครือข่ายของกระทรวงมหาดไทยทุกคน ล้วนสํานึกในพระมหากรุณาธิคุณอันหาที่สุดมิได้ และจักน้อมนําแนวทางพระราชดําริที่ได้พระราชทานไว้ เป็นเครื่องยึดเหนี่ยวในการปฏิบัติหน้าที่และดํารงตนเพื่อสร้างประโยชน์สุขแก่ประเทศชาติสืบไป” นายสุทธิพงษ์ฯ กล่าวเพิ่มเติม
โดยเมื่อนายสุทธิพงษ์ จุลเจริญ ปลัดกระทรวงมหาดไทย กล่าวน้อมรําลึกในพระมหากรุณาธิคุณจบ ได้นําข้าราชการ พนักงาน เจ้าหน้าที่ และภาคีเครือข่ายของกระทรวงมหาดไทย ร่วมยืนสงบนิ่งเป็นเวลา 89 วินาที แล้วเดินไปยังบริเวณสถานที่ประกอบพิธีทําบุญตักบาตรถวายพระราชกุศล โดยได้รับเมตตาจากพระเทพวัชรเมธี อธิการบดีมหาวิทยาลัยมหามกุฏราชวิทยาลัย ผู้ช่วยเลขานุการสมเด็จพระสังฆราช รองเจ้าคณะภาค 6-7 (ธ) ผู้ช่วยเจ้าอาวาสวัดราชบพิธสถิตมหาสีมาราม ราชวรวิหาร นําคณะสงฆ์และสามเณรวัดราชบพิธสถิตมหาสีมาราม จํานวนรวม 31 รูป รับบิณฑบาต โดยมี นายสุทธิพงษ์ จุลเจริญ ปลัดกระทรวงมหาดไทย พร้อมด้วย ดร.วันดี กุญชรยาคง จุลเจริญ นายกสมาคมแม่บ้านมหาดไทย นําคณะผู้บริหาร ข้าราชการ พนักงาน เจ้าหน้าที่ และภาคีเครือข่ายของกระทรวงมหาดไทย ร่วมทําบุญตักบาตรถวายพระราชกุศล แล้วร่วมเยี่ยมชมนิทรรศการ "นวมินทรมหาราช มหาราชรัชกาลที่ 9 ผู้ยิ่งใหญ่ ผู้ทรงบําบัดทุกข์ บํารุงสุข พสกนิกรไทย" เป็นอันเสร็จพิธี
หลังจากนั้น ในเวลา 08.30 น. ที่อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ถนนศรีอยุธยา เขตดุสิต กรุงเทพฯ นายสุทธิพงษ์ จุลเจริญ ปลัดกระทรวงมหาดไทย พร้อมด้วย ดร.วันดี กุญชรยาคง จุลเจริญ นายกสมาคมแม่บ้านมหาดไทย นําผู้บริหาร หัวหน้าส่วนราชการระดับกรม หัวหน้าหน่วยงานรัฐวิสาหกิจในสังกัดกระทรวงมหาดไทย หัวหน้าหน่วยงานในสังกัดสํานักงานปลัดกระทรวงมหาดไทย ข้าราชการ พนักงาน เจ้าหน้าที่ ในสังกัดกระทรวงมหาดไทย และสมาคมแม่บ้านมหาดไทย ร่วมวางพวงมาลาถวายราชสักการะพระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เป็นอันเสร็จพิธี
นายสุทธิพงษ์ จุลเจริญ ปลัดกระทรวงมหาดไทย กล่าวในช่วงท้ายว่า ขอเชิญชวนพี่น้องประชาชนทุกท่าน ช่วยกันทําความดีเพื่อเป็นปฏิบัติบูชา และเป็นการเสริมสร้างคุณค่าที่สําคัญยิ่งสําหรับชาติไทย คือ การมีน้ําใจเสียสละเพื่อส่วนรวม มุ่งมั่นทําความดีเพื่อประโยชน์แก่ประเทศชาติ ซึ่งจะก่อให้เกิดความรัก ความสามัคคีในหมู่คณะ ดังพระราชดํารัสของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร “รู้ รัก สามัคคี” อันมีคุณค่าและมีความหมายลึกซึ้งที่สามารถปรับใช้ได้กับทุกยุคทุกสมัย เพื่อให้ประชาชนมีความสมัครสมานสามัคคี มีความสุข และประเทศชาติมีความมั่นคงอย่างยั่งยืน